text:
Nelson Mandela
Namoota mirga dhoorgachuun namummaa isaanii gaafii keessa galchuudha.
Abraham Lincoln
Umanni hacuucame mootummaa hacuucu kuffisee isa naaf ta’a jedhuu dhaabachuuf haqa warraaqsa gegeessuu qaba.
Thomas Paine
Mirga hunda nama dhabsiisuun mirga finciluu namaaf mirkansuudha.
Napoleon Hill
Ciminnii fi guddinni qabsoo/yaalii wolirraa hin cinne qofaan argama.
Thomas Jefferson
Tooftaan abbootii-irree moofaan namoota muraasatti dhimma bayuudhaan ummata ukkaamsuudha.
John V. Lindsay
Mirgaa fi bilisummaan ummataa saahuu kan ukkaamfamu maqaaa seeraa kabajsiisuu fi tasgabbii eegsisuutiin.
Thomas Campbell
Dhiigni goototaa sanyii muka bilisummaati.
Bill Ayers
Warraaqsi hundi gara jalqabaatti waan hin yaadamne/hindanda’amne fakkaata. Takka eegallaan waan dhaabamu ykn too’atamuu miti.
Mao Tse-tung
Humni ummataa tasa waan moo’atamuu miti.
Thucydides
Iccitiin gammachuu bilisummaadha. Iccitiin bilisummaa ammoo gootummaadha.
Thomas Edison
Dadhabbinni keenna guddaan harka laachuudha. Karaan injifannoon shakkii tokkoon maletti ittiin argamu irra deddeebi’aa yaaluudhaan.
Fred Hampton
Warraqaa ajjeesuun ni danda’ama; warraaqsa ajjeesuun tasa hin danda’amu.
Victor Hugo
Yoo abbaan-irrummaa sabate, worraaqsi ummataa dhugaa argate.
John F. Kennedy
Worri gaafii karaa nagaa ukkaamsan warraaqsa jeequmsaatti ummata geessan.
Lyndon B. Johnson
Kaleessi keenyaa miti deebisuudhaaf. Boru garuu keenya injifachuufis ta’ee moo’atamuuf.
Margaret Mead
Namoonni hagoon kutatan addunyaa hin jijjiiran jettee hin yaadin. Hanga har’aattis kan ta’aa ture kanuma.
Malcolm X
Nama gochi garajabeenyaa saahuu irratti raawwatu akka ufirraa hin faccisne barsiisuun yakka.
Helen Keller
Kan fuula isaa gara ifnana aduu deebise gaaddidduu hin argu.
H. Jackson Brown, Jr
Yeroo tokko tokko waan ijji hinargine onnee argiti.
Bill Cosby
Milkaayuuf, fedhiin milkiif qabdu sodaa kufaatii simudatuu maluu hedduu caaluu qaba.
Oscar Wilde
Yeroo hunda diina keetiif dhiifama godhi. Wanti akkas isaan aarsu tokko hinjiru waan ta’eef.
Og Mandino
Murannoon milkaayuuf qaban cimaa taanaan, kufaatiin tasa namarra hin injifattu.
Robert Louis Stevenson
Guyyaa waan haamattuun osoo hintaane waan facaafattuun madaali.
Confucius
Suuta deemuun rakkoo hinqabu, hanga hindhaabannetti.
Thomas A Edison
Dadhabbiin keenya guddaan harka laachuudha. Daandiin ittiin milkii argannu guddaan yeroo hunda altokko irra deebi’anii yaaluudhaan.
William Shakespear
Har’a eenyuun akka taane ufbeekna. Wonti nuti hinbeekne boru eenyuun akka ta’uu malluudha.
Lao Tzu
Imalli kiiloomeetira kumaatamaa tankaarfii takkaan eegala.
Aristotle Onassis
Yeroo qajeelatti nutti dukkanoofte kan ifnana arguuf xiyyeeffachuu qabnu.
Bill Gates
Hiyyummaa keessatti dhalachuun badii keetii miti. Akka hiyyoomattetti jiraachuudha badiin kee.
Albert Einstein
Kan takkaa hindogoggorre, isa takkaa waan haarawa hinyaalle.
Walt Disney
Aabjuun keenna hunduu dhugaatti nijijjiirama; yoo ari’uu ykn bira gahuuf onnee ykn gootummaa qabaanne.
Sam Levenson
Sa’aa hinilaalin. Waan sa’aan hojjattu hojjadhu. Funduratti tankaarfadhu.
Gordon B Hinckley
Dadhabbii ykn hujiin alatti, wonti margu tokko hinjiru aramaa malee.
Albert Einstein
Seera taphaa barutu sirraa eegama. San booda hundarra fooyyessitee taphachuu qabda.
Florence Nightingale
Sababni injifannoo ykn milkii koo: takkaa harka hinlaanne, sababas hintarreesine.
Steve Jobs
Karaan tokkichi waan addaa ykn waan cimaa ittiin hojjachuu dandeettu waan hojjattu jaallachuudhaan. Waan jaallattu hanga aammaatti bira hingeenne, wolitti hinbaane yoo ta’e barbaaduu itti fufi. Tasa hintaa’in.
Makmaaksa
Oromoo
Kan guyyaan isaaf kenne buqqeenuu dhagaa cabsa.
Madda Hinbeekamne
Hanga waacufti guutamuuf kan eeggatu tasa waan tokko hin hojjatu.
Chaayinaa
Yeroon irra gaariin muka dhabuun male woggaa 20 dura. Inni gaarii lammataa amma.
Jaappaanii
Torba kufii saddeetaffa ka’i.
Chaayinaa
Waan dhagayu nidagadha. Waan argu niyaadadha. Waan hojjadhu ni hubadha.
Hindii
Wonti tokko tokko ija nama harkisa. Waan qalbii kee hawate qofa hordofi garuu.
Hawaayii
Durummaan karaa lamaan: takkaa horrii heddu wolitti qabuu ykn hawwii daangaa hinqabne dhaabuu.


c: text/html

text:
Maatii soorame, ganda qabeennaan marfame keessatti dhalachuu fi guddachuu hedduun namaa ni hawwa. Baay’ee keenna hireen akkasii hin qunnamne, garuu. Dhugaan, hiyyummaa keessatti dhalanne, hiyyummaa keessatti kan guddanne. Erga guddaannee, humnaa fi sammuu godhannee, hiyyummaa gadhee lagachuuf, akkuma addunyaa biroo nutis qabeenya horachuuf cimnee hojjachuu qabna. Cimanii hojjannaan, gufuun hin jiru jechuu mitii, wanti hin jijjiiramne, hawwiin bira hin gayamne hin jiru.
Nama hojjate hundaa miti, garuu, kan duroomu. Kan xaare, dafqee, bu’ee baye maraafii miti kan dabaru. Egaa iccitiin inni kuun argatee, kan biro bakka yaadu gayuu hanqateef maaliidha? Sababoota heddu ta’uun nimala kan injifannoofi kufaatii nama tokkoo murteessan. Gabaabamatti garuu, wonta hawwinu bira gayuuf daandii qajeelaan ykn qaxxaamurri kana jedhamee qubni itti akeekamu hinjiru. Muuxxannoon namoota hiyyummaa keessatti dhalatanii, gara boodaatti jiruu mooyatanii dhukkee hiyyuummaa hargufatanii kan agarsiiu hawwii jijiiramuu guddaa qabaachuufi jabaannee hojjachuun waan baay’ee barbaachisaa ta’e ta’uu isaati.
Kanarratti dabalataan, qabxiilee asii gaditti tarreeffaman irratti hojjachuun ammumaa daandii durummaa irra dhaabachuuf nigargaara ta’a. Mee wolumaan haa yaalluu, akka hiyyummaan adda gallu.
- Maallaqa hordofaa. Maalaqni nama hunda hinfeetu. Kan isii hin ariineef bakka hinqabdu. Yoo bakka isiin itti argamtu hundaatti hinmudhanne, barbaaduuf isii jala hinyaane durummaan inuma hintaane. Hundaa miti kan lotorri injifatu. Irra jireessi xaareeti kan horii argatu.
- Ilaalii ykn na argaa irraa fagaadhaa. Wonti sihaa’arganiif, maqaa itti argachuuf gootu, harka siqal’isa; akka maallaqni waaxiqqoon ati qabdu sun harka sihindhabanne sitaasisa. Uf ta’ii jiraadhu. Jireenya kee abshaalummaan gegeeffadhu. Gaafa duroomte waan feetu guutatta. Har’a garuu…
- Invest godhuuf qusa’dhaa malee olkaayachuudhaaf hinqusatinaa. Gadaa tanatti qarshiin qusatamtu bu’aa hedduun hingaltu. Waan qabdu, osoo hinsodaanne, bakka faaydaan itti argama jettu irratti dhangalaasi, akka qarshiin tee hortu taasisi. Qusannaan miliyeenara ta’uu akka hindandeenne ammumaa quba qabaadhu.
- Liqii bu’aa hinargamsiisne irraa daangeffamaa.
- Maallaqaaf bakka qabaadhaa. Don’a ykn bikila ta’i jechuu miti. Horii kee waan hintaneefi bakka hintaane irratti galaafachuun simararuu qaba, garuu.
- Maallaqni hinraftuu isinis hedduu hinrafinaa. Namni nirafa, niboqata. Maallaqni garuu hinboqattu, ija wolitti hinqabattu. Nibashannanaafis hedduu ufirraa hinbabbaatu. Kan jabaatee hojjatu, isa hujii jaalatutu yeroo heddu maallaqaan wolitti baya. Hiree irratti hedduu hinerkatin. Hiriyoota kee sammuun nicaalaa hindhaadatin. Hunda hujiin caalii mul’adhu.
- Hiyyumaan jiraachuun gadhee ta’uu beeki; ammas hiyyummaa qajeelatti jibbi. Osoo namoonni waa heddu wolitti qabatanii jireenya bay’eessa jiraatan, tokko tokko abdii murataa, harka guutummatti laataa jireenyaa gadadoo akka jireenyaatti fudhata. Hiyyumaa jibbinan, jabaattee hojjannaan wonti siif hindabarreef tokko hinjiru.
- Namoota fakkeenya isiniif ta’an barbaadaa. Kan hiyyummaa keessaa ka’ee duroome, namni ati beektu heddu hinjiruu? Isaan fakkeenya gaarii godhadhu. Jireenya isaanii irraas waa baradhu.
- Yoomuu hawwii guddaa qabaadhaa. Miliyeenara ta’uu nidanda’a jettee hawwuu usuu dandeettu, maaliidhaaf wonti kummaatama irratti ufdaangessituuf? Sammuun waan yaaddu, aabjuun waan agartu bira gahuu hinhanqattuu beeki. Kanaafuu, ammumaa hawwiifi aabjuu kee tolchi. Hirii gaarii hunda keenyaaf. Yaalii keessanitti milkaayaa!

robotstxt: allowed

filter: keep


text:
Gadaan Oromoo shan yoo ta’u aangoo(Gadaa) kan walirraa fuudhamus tartiibani. Gadaan tokko kan aangon irraa fuudhamu wagga 8 yoo bulche booda. Sunis Gadaa A aangoo Gadaa B irraa yoo fuudhe C immoo B akkasumas D Gadaa C irraa fi E Gadaa D irraa fuudha jennee yoo yaannee tartiibni kuni marsaa sagaliif osoo hinjijjiiramne itti fufa. Kana jechuunis Gadaan tokko marsaa isaa tokko deebi’aa kan isa dhaqqabu (Gadaa A Gadaa E irraa hamma deebi’ee fuudhuu) wagga 40 booda waan ta’uuf marsaan sagalii waggaa 360 ta’a jechuudha. Egaa marsaan sagal booda sirni suni diigamee marsaan haaran ijaarama. Gadaa Jaatame jedhama.
Warri Gadaa walirraa fuudhu fkn A fi B akkasumas C fi D ykn D fi E akkasuma A fi E walaannaa jedhamu. Kan walitti aanu jechuudha. Akka ijoollee walirratti dhalattee laalamu. Akkuma beekamu ijoollen walirratti dhalatte walfalmiti, walmorkiti, walitti qoosti, darbee darbee wal arrabsuunis jira. Gadaa keessatti warri aangoo Gadaa walirraa fuudhu (Walaannan) akka morkitootaa (opposition party) sanitti laalamu. Kan tokko hanqise ykn balleessee saaxiluudhan ani nan guuta, nan sirreessa jedhanii kan kaanii busheessanii kan ofii guddisuutu jira. Kuni garuu karaa sirnaaf seera eegeni. Kan seerri kuni akka hinjallanne, walitti bu’iinsi akka hindhalanne godhu immoo Gadaa hangafti isaanii jira.
Gadaa lammeessoo kan irraa fuudhan kana dura jiru Fakkeenyaf A fi C ykn B fi D waliif Qadadduudha. Qadadduu jechuun abbaa, hangafa, kan nama masaku jechuudha. Gadaa tokko yeroo hundaa qadadduu qaba. Qadadduun kuni akkaataa sirni jilaa itti gaggeeffamu tartiiba karaa agarsiisa, ni gorsa, ni eebbisa. Akka fakkeenya agarsiifamu kanaatitti Gadaa C fi A waliif qadadduudha. B fi D waliif qadadduudha. C fi E waliif qadadduudha. Salphina waliif qadaadu, walgorsu, walbarsiisu.
Sirni Gadaa waggaa kuma hedduudhaf kan jiraate morkii fayya qabeessa fi gorsaaf akeeka akka Walaannaf qadadduu waan qabuufi. Akka tokko quufee akkuma fedhe hintaane kan eegu walaannaa (morkituutu) jira. Akka walmorkiin sirna hindhabne kan eegu kan qajeelcutu jira. Kanarraa nuti hoo waan barannaa akka baranee siyaasa keenya keessatti itti fayyadamuu dandeenyu jiraa laata?


text:
LibreOffice 7.2 Help
Batergaaf filannoo maxxansaa qindeessi.
Maxxansituu batergaa waliin qindeessuuf, galmee ibsaa isa maxxansituu kee waliin dhufe daawadhu. Akkayyaa maxxansituu irratti hundaa'uun, batergaaleen gara bitaa, gara mirga y gara gidduutti qubachiifamuu, akkasumaa, ol yk gadi gargalchamuuf malu.
Qaree bitaa irkootii maxxansituu irraa batergaa sardalaan soorachiisa.
Qaree bantii irkootii maxxansituu irraa batergaa sardalaan soorachiisa.
Qaree mirga irkootii maxxansituu irraa batergaa sardalaan soorachiisa.
Qaree bitaa irkootii maxxansaa irraa batergaa sarjinaan soorachiisa.
Qaree bantii irkootii maxxansaa irraa batergaa sarjinaan soorachiisa.
Qaree mirga irkootii maxxansaa irraa batergaa sarjinaan soorachiisa.
Irkootii maxxansaa keessaa gara maxxansatti ol gargalchee batergaa soorachiisa.
Irkootii maxxansaa keessaa gara maxxansatti gad gargalchee batergaa soorachiisa.
Jijjiirraa iddoo maxxanssaa gara mirgaatii hammassaa saagi.
Jijjiirraa iddoo maxxanssaa gara gadiitii hammassaa saagi.
Maqaa maxxansaa ammaa agarsiisa.
Iddoo qindaa'inoota maxxansaa, kan akka dhangii waraqaaf qaabachiisaa dabalachuu itti dandeessuu, qaaqa Qindaa'ina Maxxansaa bana.


text:
Biyoottan dureeyyii gareen G 20 jedhamee beekamuu jalatti gurmaawan dhimma Afgaanistaan irraatti marii taasisuudhaaf guyyaa hara’aa karaa toora masariitii walgahii addaa ta’anii jiru.
Garee kana kan presidaantummaadhaan hogganaa jiraan Muumeen ministeeraa Itaaliyaa Maariyoo Draaghi akka jedhanitti ergaa gareen Taalibaan Hagayya 15 biyyatti qabatee as Afgaanistaan Yeroo Ammaa gara gidiraa namoomatti deemaa jirtti.
Walgahii G 20 kana irratti akkaataa shororkeessumaadhaan lolamu, haalli Afgaanistaan keessaa fi alatti bilisaan socha’uun danda’amu, akkasumas waa’een dubartootaa ijoo marii akka ta’an Mariyoo Draghii himaniiru.
Walgahii kana irratti Taalibaan fi biyyoottaan Lixaa walttii fiduu irratti shoora kan taphatan biyyii Niizerlaand, Speeyin, Singaapoore fi Kaataar itti dabalamaniiru hirmaataniiru.
Biyyoottan olaa Afgaanistaan ta’an Paakistaani fi Iraan walgahii kana irratti hin afeeramene. Akka midiyaaleen Chaayinaa jedhanitti Prezidaantiin Chaayinaa walga’ichaa keessatti qoodaa hin fudhatanu.
Dhaabileen broo kan akka dhaabbata mootummoota gamtoomanii, gamtaa Awuurooppaa, baankii addunyaa fi fandiin maalaqa aduunyaa (IMF)walga’ichaa irratti akka hirmaatan gabaasameera.


text:
Dr.Abiyyi Ahmed muummeen ministera Itoophiyaa haraahii Wiixta dhufu Ebla, 2,2018 kakatee hujii jalqabu kana waan hedduu abdatan.Dr.Abiyyi miilota obboo Lammaa Magarsaa fa ka hujiin isaanii siyaasaa Itoophiyaa jijjiiraa dhufe keessaa tokko.
Abdii qofaa mitii waan namii irraa eegatu,rakkoo ummatii Oromoo keessa jiru ta addunyaallene beettu,bulchiinsii isaa fala qabaa jedhulleen hedduu.
Dr. Abiyyi filatamuu jechuun rakkoon qeerroon Oromoo,ummatii Oromoo gaafachaa lubbuu itti dhabaa bahe deebii argatti jechuu miti, ka jedhulleen hedduu.
“Halkan tokko nagaan buluun waan tokko,nama keenna ka dhiphuu fi bal’inna keenna beekuu fi ka ummata keenna keessaa filatamuu waan guddoo.Kanuma abdannee gammannae,”jedha warrii Mooyyalee fi Yaaballoo wa nutti hime.
Mooyyalee magaala godina Booranaa namii kuma hedduu waraana jedhee Keenyaatti keessaa baqate.
Dr. Abiyyi qabsoo Qeerroo fi ummata Oromootti asiin gahee kun jalqaba malee dhumaa mitii ka jedhulleen hinuma jira.
Namii hagii tokko ammoo sirna jijjiiramu malee namii jijjiiramee waan hedduu hin fiduu jedha.
Paartii ADWUI akkuma itti amantee Dr.Abiyyi muummee ministeraatii filtte jijjiirama gama siyaasaatii fi gama cufaanuu dhufu kana itti amante jedha namii hagii tokko.
DH.D.U.O jijjiirama amma itti jiru ka Dr.Abiyyi asiin gahe kanaan deemee jennaan ufi qofaa mitii siyaasaa Itoophiyaatuu jijjiiruuf humna guddoo qaba jedha.
Isan ammoo Dr.Abiyyi Ahmed Itoophiyaa eessatti geessa jettan,jijjiiramii bulchiinsii isaa Itoophiyaatti dhufu maan fa seetan?


text:
Finfinnee, Fulbaana 6/2014(TOI)- Ingiliiz haga ammaatti Itoophiyaaf deeggarsa talaallii vaayirasii koroonaaf doolaara miiliyoona 1.5 ol taasisuu ibsameera.
Ministirri deettaan Ministeera Fayyaa Dooktar Darajjee Dhugumaa, Itoophiyaatti Ambaasaaddarra Ingiliiz Aleeks Kaameeroonii fi Daayreektarri haadholii fi daa’immanii Dooktar Masarat Zalaalam Buufata Fayyaa Kotobeetti hojii talaallii covd-19 irratti hojjetamaa jiran daawwataniiru.
Dooktar Darajjeen hanga ammaatti Ingiliiz Itoophiyaaf talaallii vaayirasii koroonaa karaa ‘Koovaaksiin’ Doolaara Ameerikaa miiliyoona 1.5 ol taasisuu ishee daawwannaa kanarratti galateeffachuun, deeggarsi kun fuuldurattis akka cimee itti fufuu gaafataniiru.
Itoophiyaatti Ambaasaaddarri Ingiliiz gama isaaniitiin mootummaan Ingiliiz deeggarsa talaallii kana biyyoota michoota isheef itti fufiinsaan kan kennitu ta’uu ragaan Ministeera Fayyaa irraa argannee ni mul’sa.


text:
Marsaan interneetii "Wikileaks" jedhamu galmee iccitii mootummaan America qabuuf miliqee ba’e argatee oduu isaa facaasuun mootummaa Americaa fi hoogganoota naannoo addunyaa akkasumas uummata rifaasisee jira.
Akka galmeen kun hin saaxilamne Mootummaa Yunaayitid Isteets irraa akeekkachiisni WikiLeaks-tti kennamus tole hin jedhin hafuudhaan oduu isaa dubbistootaaf facaase. Gaazexaaleen Amerikaa kan akka New York Times fi gaazexaaleen Awurooppaas oduu kana bal’inaan fudhatanii gad ba'an.
Galmeen iccitii Dippiloomaasii ka mootummaa Yunaayitid Isteets kun addunyaaf ifa ta’uun nam tokko ykn biyya tokko qofa utuu hin taane lammiiwwan Amerikaa biyyoota alaa jiranii fi hojii diplomaasummaa Yunaayitid Isteets geggeessitu irra miidhaa guddaa akka geessisu ka dubbatan aangawoonni Yunaayitid Isteets dhaabbatni oduu kana facaase himatamuu qaba, jedhu.
Gabaasaa guutuu MP3 tuquun dhaggeeffadhaa.


text:
===================
Seenessa
Seenaan qorannaa taateewwan darbanii keessattuu kan dhimmoota ilmaan namaatiin walqabateeti. Seenaan mata-duree bal’aadha; seenaan taateewwan walitti hidhamanfi bal’aa qorata. Taateewwan immoo ogeessaan qortamu; mala ittiin qortamanis qabu. Bu’aan qorannoo immoo ni himama; ni barraa’a; ni seenessama. Hunduu ogeessaafi ogummaa barbaada. Ani nama ogeessa seenaa waan hin taaneef dhimma kana keessa hin seenu.
Ka’umsi koo hubannoon akka nama dhuunfaatti taateewwan saba Oromoo jaarraa 20ffaa irraa kaasee mudataa turan, haala amma akka sabaatti itti jiruufi itti bahumsa fuulduree keenyaa irratti qabu yaada muraasaan seensessuu ykn akeekuu barbaadeeni.
Dimshaashumaan kaa’uuf sabni Oromoo jaarraa 20ffaa dura seeraafi sirna tolfatee jiruufi jireenya tasgaba’aa, nagaan, bilisummaan, badhaadhinaan, jaalalaafi tokkummaan jiraachaa ture. Garuu jaarran 20ffaa Oromoof jarraa hamaa ture; diinatu waraanaan itti duule; nagaatu boorahe; jiruutu manca’e; mirgatu irraa sarbame; eenyummaa isaatu faalame, bilisummaan irraa mulqamee roorroon itti galte. Jaarraa walakkaaf akkasitti jiraate. Gaafa roorroon itti hammaatu mala malate. Falli malame immoo #QABSOO dha. Qabsoon haalaafi kallattii hedduun eegalame. Galiin qabsoo immoo mirga sarbame deebifachuu, bilisummaa irraa mulqame deebisee hunfachuu, eenyummaa gatantare cimsachuu, jiruufi jireenya jige utubachuu fi seeraafi sirna isaatiin deebisee of bulchuudha.
Erga gaafa qaanqeen fincilaa qabsiifamee dubbii, sirba, geerrarsa, dhaadannoo, gammachuufi gadda Oromoo keessatti jechi akka QABSOOtti irra dedeeb’ee ka’aa ture jira natti hinfakkaatu (kun qorannoo cimaa gara sirna afaaniitiin barbaada).
Dhuma jaarraa 20ffaa jala abdiin qabsoon Oromoo galma gahuu mul’atee ture. Haata’uutii qabsoon taasifame calaqqee bilisummaa agarsiisee deebi’ee dimimmise, garuu bu’aa tokko buuse. Innis #QUBEE dha. Qubeen Afaan Oromoo afaan dubbiirraa gara afaan barruutti gahumsaan jijjiiruun uummata keessa faca’e. Qubeen uummataa keessatti facaasamee deebisee buu’aa buuse. Bu’aan Qubee #DHALOOTA_QUBEE dha.
Dhaloonni Qubees afaan isaan, seenaa isaa baratee, eenyummaa isaa uffatee, aadaa isaa dagaagsaa fincila diddaa gabrummaa finiinse. Fincilli Dhaloota Qubees bu’aa biraa buuse. Innis jaarmayaa fi tokkummaa #QEERROO Oromooti.
Qabsoon jaarraa walakkaa oliif deemaa tures tokkummaa, naamusaa fi gootummaa Qeerroo fi Qarree Oromootiin aangoo diina harkaa mulquun haraka Oromoo galche. Aangoon furtuudha; furtuu bilisummaan dhugaa ittiin mirkanaa’u; furtuu nagaafi tasgabbiin ittiin bu’u; furtuu tarsiimoon badhaadhinaa ittiin qajeelu. Amma illee aangoon argame osoo hin ititiin raafamaa jira. Raafamni kun danqama hedduu fidullee furmaata argachuunsaa hinoolu. Abdiin nagaa, tasgabbii, bilisummaa, badhaadhinaa gabbachaa jira.
Abdiin kun hojii guddaa barbaada. Dhaloonni Qubee jarmayaafi tokkummaa Qeerrootiin qabsoo bakkatti kan galche jaarraa 21ffaa keessa. Jaarraan kun immoo jiruufi jireenya dandeettiifi ogummaa addaa gaafatu fidee jira. Jarraan 21ffaa, jaarraa addunyaalessaa (giloobaalaayizeshinii) dha; jaarraa odeeffannooti; jaarraa beekumsaafi ogummaati; jaarraa saayinsiifi teeknooloojiiti. Kun carraafi rakkoo cimmaa baatee jira. Kanaaf immoo dhaloonni of qupheessuu qaba; kunis gargaarsa qaama hundaa gaafata.
Akka kooti, jaarraa 21ffaa keessatti milkaa’uuf Dhaloonni Qubee dhaloota cimaa uumuu qaba. Dhaloonni itti aanu #DHALOOTA_QAROO (Smart Generation) akka ta’u abdiin qaba.
Waa’ee Dhaloota Qaroo yeroo biraan bal’inaan itti deebi’a.
Hayyee!


text:
Akkuma hordofaa jirtan mootummaa Wayyaanee gaafii lafa ofii Oromoon gama nagayaatin gaafachaa jiru humnaan cabsuuf murteessee jira. Ibsa galgala kana gara miidiyaa isaanitiin facaasaniin, hoogganoonni jaarmaya TPLF mormii ummataa ‘ sochii shorokeessummaa jechuun’ waamanii jiran. I Kana jechuun ummata nagayaan mormii dhageessisaa jiru kana tarkaanfii shoororkeessaa irratti fudhatamu mara irratti fudhachuun sirridha jedhanii jiru. Humna barbaachise hundaan mormii nagayaaf haqa qabeesa kana akka cabsu humna waraanaatiif tika biyyatitiif aangoof qajeelfama kennee jira. Qajeelfama kanas guyya lama dura irraa kaasee waraana Shawaa Kibbaafi Kibba Lixaatti duulchisuun qonnaan bulaa Oromoofi ilmaan isaa lafarraa duguugaa jiran.
Tarkaanfiin kun godinoota biroottis akka cehu karoorii baafame hojii irra oolaa jira. Fakkeenyaaf har’a Godina Harargee Bahaa dhuunfachuudhaaf waraanni guddaan daangaa Soomaliyaatirraa socho’ee jira. Akeeka sanyii duguuginsa Oromorratti ifatti labsamee guyyaa adii hojirra oolaa jiru kanarraa of baraaruuf Oromoon bakka hundaa tokkummaafi bifa qindaa’een socho’uun dirqama waaytawaadha. Ifatti lola labsuun kun rifaatuufi na’uu sirnichaa waan agarsiisuuf duula ammaa kana jalaa fashalsinaan takkaa adabattee gaafii ummataa deebisa ykn babbaqayxee addaan facaati.
Kanaafuu tarkaanfilee fudhatamuu qaban keessaa:
1) Mormiin bifa walitti bu’iinsa hin qabne (low risk) kanneen akka gadda agarsiisuu, iccitii baasuu, gurraacha offachuu, muufachuu, nyaata diduu kkf manneen barnootaa, hospitaalota, warshaaleefi waajjiroota keessatti godhamaa jiran bal’inaan itti fufuu feesisa.
2) Wanti dinni Oromoo ajjeesaa jiruuf qabeenya Oromiyaa waan ta’eef bakka isaan dhukkubdu rukutuun barbaachisaadha. Kanaafuu kubbaniyyaalee Wayyaanee addaan baafachuun irraa bituu dhabuu, warshaaleen isaanii bifa milkaayeen akka hin calleesine gufachiisuufi callaan isaanii nagayaan Oromiyaa keessa akka hin qaxxamurre ugguruun barbaachisaa.Waliigalatti sochii diinaggee TPLF Oromiyaa keessaa qabduu tarkaanfii barbaachisaa kamiinuu fudhachuun yeroo gabaabaa keessatti cufsiisuu qabna. Maqaafi eddoo kubbaniyyaalee kana walitti qabamaa waan jirruuf gara marsaalee hawaasaatin isiniif ergina isinis kan beektan nuuf dabarsaa.
3) Waraanni isaani Oromiyaa keessa akka feedhe akka hin sochoofne taarkaanfiin karaa cufuu itti fufuu qaba. Keessattuu karaaleen gurguddaa godinoota geessan tooftaa adda addaatin danquun hudhanii qabuu feesisa.
4) Biyya alaatti hiriirri deeggarsaa godhamaa jiru itti dabalee deemuu qaba. Hojii diplomaasiifi daladalaa Wayyaaneen biyyota alaa keessati qabdu hordofuun hoongessurratti fuulleffanna. ( Tarkaanfilee fudhatamuu qaban gara keessaatin waliif dabarsina). Dhiibbaan miidiyaalee garagaraa irratti godhamaa jirus jabaatee itti fufuu qaba. Ummata keenya madaayaa jiruufi gargaarsa adda addaatiif kan ta’u maallaqa saffisaan walitti qabuun barbaachisaadha
5) Amma booda diinis ummanni Oromoos bakka ji’a takka dura turetti hin deebi’u. kanaafuu mooraan qabsoo Oromoo saffisaan itituun humna gama maraan cimsachuun tarkaanfii dhumaatif of qopheessuu barbaachiisa.
Ji’a tokkoof ummanni keenyaa sodaa moo’atee, tokkummaa cimsatee, diina naasisee jira. Har’as kana darna injifannoo goonfachuu qaba, ni danda’as. Namuu bakka jiruu waan danda’uun diinarratti duuluu qaba. Tana booda of duuba deebi’uun kopha kophatti qalamuu qofaafi. Kanaaf alaaf keessaan, xiqqaa guddaan, baddaa gammajjiin walqabannee injifannoodhaan keessaa bahu qabna.
Dhugaa qabna, tokkummaan falmanna, ni moo’anna!